**Ministru kabineta noteikumu projekta “Grozījumi Ministru kabineta 2010. gada 23. novembra noteikumos Nr. 1071 „Prasības jūras vides stāvokļa novērtējumam, laba jūras vides stāvokļa noteikšanai un jūras vides mērķu izstrādei”” sākotnējās ietekmes novērtējuma ziņojums (anotācija**)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2010. gada 23. novembra noteikumos Nr. 1071 “Prasības jūras vides stāvokļa novērtējumam, laba jūras vides stāvokļa noteikšanai un jūras vides mērķu izstrādei” (turpmāk – noteikumu projekts) mērķis ir pārņemt Latvijas tiesību aktos Komisijas 2017. gada 17. maija Direktīvu 2017/845/ES, ar ko Eiropas Parlamenta un Padomes Direktīvu 2008/56/EK groza attiecībā uz to elementu indikatīvajiem sarakstiem, kas jāņem vērā, sagatavojot jūras stratēģijas.Ar noteikumu projektu Ministru kabineta 2010. gada 23. novembra noteikumu Nr. 1071 „Prasības jūras vides stāvokļa novērtējumam, laba jūras vides stāvokļa noteikšanai un jūras vides mērķu izstrādei” (turpmāk - noteikumi Nr. 1071) 1. pielikums (1. un 2. tabula) tiek izteikts jaunā redakcijā, lai skaidrāk parādītu saistību starp jūras ekosistēmas elementiem (1. tabula) un jūras vidē notiekošām vai to ietekmējošām antropogēnajām slodzēm un ietekmēm (2. tabula) un lai tabulās uzskaitītos elementus un slodzes tiešā veidā sasaistītu ar noteikumu Nr. 1071 2. pielikumā noteiktajiem kvalitatīvajiem raksturlielumiem laba jūras vides stāvokļa noteikšanai.Noteikumu projekts stāsies spēkā pēc tā pieņemšanas Ministru kabineta sēdē. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Komisijas 2017. gada 17. maija Direktīvas 2017/845/ES, ar ko Eiropas Parlamenta un Padomes Direktīvu 2008/56/EK groza attiecībā uz to elementu indikatīvajiem sarakstiem, kas jāņem vērā, sagatavojot jūras stratēģijas (turpmāk - Komisijas direktīva), 2. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2008. gada 17. jūnija Direktīva 2008/56/EK, ar ko izveido sistēmu Kopienas rīcībai jūras vides politikas jomā (Jūras stratēģijas pamatdirektīva) (turpmāk – Direktīva), Latvijas tiesību aktos ir pārņemta ar Jūras vides aizsardzības un pārvaldības likumu (turpmāk - Likums) un noteikumiem Nr. 1071. Saskaņā ar Likuma un noteikumu Nr. 1071 prasībām, ievērojot noteikumu Nr. 1071 1.un 2. pielikumu 2012. gadā Latvijas Hidroekoloģijas institūts izstrādāja Latvijas jūras vides stāvokļa sākotnējo novērtējumu (pieejams tiešsaistē: http://www.lhei.lv/lv/jūras-stratēģijas-pamatdirektīva).Direktīvas III pielikumā ir noteikti tās 8. panta 1. punktā, 9. panta 1.  punktā, 9. panta 3. punktā, 10. panta 1. punktā, 11. panta 1. punktā un 24. pantā minētie raksturīgo iezīmju, slodžu un ietekmes indikatīvie saraksti. Latvijas tiesību aktos tie pārņemti ar noteikumu Nr. 1071 1. pielikumu “Jūras stāvokli raksturojošo iezīmju, slodžu un ietekmju indikatīvie saraksti”.Ar Komisijas direktīvas pielikuma tekstu tiek aizstāts Direktīvas III pielikums.Grozījumi Direktīvas III pielikumā bija nepieciešami, lai atvieglotu tās īstenošanu, labāk sasaistot jūras ekosistēmas elementus, kā arī antropogēnās slodzes un ietekmes uz jūras vidi ar Direktīvas I pielikumā (un attiecīgi noteikumu Nr. 1071 2. pielikumā) noteiktajiem kvalitatīvajiem raksturlielumiem laba jūras vides stāvokļa noteikšanai, kā arī ar Komisijas 2017. gada 17. maija Lēmumu 2017/848/ES, ar ko nosaka laba jūras ūdeņu vides stāvokļa kritērijus un metodiskos standartus un monitoringa un novērtēšanas specifikācijas un standartizētas metodes un atceļ Lēmumu 2010/477/ES[[1]](#footnote-2) (turpmāk – Komisijas Lēmums 2017/848).Direktīvas III pielikuma 1. un 2. tabula precizēta, lai skaidrāk parādītu saistību ar jūras vides stāvokļa elementiem (1. tabula) un slodžu elementiem un ietekmēm (2. tabula) un lai tabulās uzskaitītos elementus tiešā veidā sasaistītu ar minētās direktīvas I pielikumā noteiktajiem kvalitatīvajiem raksturlielumiem un līdz ar to – ar kritērijiem, kurus Komisija noteikusi, pamatojoties uz Direktīvas 9. panta 3. punktu.Lai atvieglotu jūras ūdeņu izmantošanas un cilvēka darbību novērtēšanu un ar to saistīto monitoringu saskaņā ar Direktīvas prasībām, pielikuma 2. tabula papildināta, tajā iekļaujot indikatīvu izmantojuma veidu un cilvēka darbību sarakstu, kura mērķis ir nodrošināt novērtējuma konsekvenci visos Eiropas Savienības (turpmāk ‑ ES) jūras reģionos un apakšreģionos. Komisijas direktīva atzīst, ka reģionālo atšķirību dēļ pielikumā minēto ekosistēmas elementu nozīmīgums dažādos ES jūru reģionos un ES dalībvalstīs būs atšķirīgs. Tādēļ minētie elementi jāņem vērā tikai tad, ja tie ir uzskatāmi par “būtiskām īpatnībām un raksturīgajām iezīmēm” vai par “galvenajām slodzēm un ietekmēm”, kā norādīts Direktīvas 8. panta 1. punkta attiecīgi “a” un “b” apakšpunktā, un ja tie izpaužas attiecīgās ES dalībvalsts ūdeņos.Komisijas direktīvas projektu un Komisijas Lēmuma 2017/848 projektu atbalstīja regulatīvā komiteja, kas izveidota ar Direktīvas 25. panta 1. punktu, tās 15. sanāksmē 2016. gada 10. novembrī.Ar noteikumu projektu:(1) noteikumu Nr. 1071 1. pielikums tiek izteikts jaunā redakcijā. Tas ir: 1) ar 1. tabulu tiek pārņemti Komisijas direktīvas pielikuma 1. tabulā norādītie jūras ekosistēmas struktūras elementi, funkcijas un procesi; 2) ar 2. tabulu tiek pārņemti Komisijas direktīvas 2. tabulā minētās jūras vidē notiekošās vai to ietekmējošās antropogēnās slodzes, izmantošanas veidi un cilvēka darbības (tautsaimniecības nozares); (2) tiek precizēti tie noteikumu Nr. 1071 punkti, kas saistīti ar grozījumiem šo noteikumu 1. pielikumā. |
| 3. |  Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Daugavpils Universitātes aģentūra “Latvijas Hidroekoloģijas institūts” un citas institūcijas un personas, kas iesaistītas vai kuru rīcībā esošā informācija tiek izmantota jūras vides stāvokļa novērtējuma izstrādē, laba juras vides stāvokļa noteikšanā un jūras vides mērķu izstrādē. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma ietekme uz tautsaimniecību un sabiedrības mērķa grupām – uzņēmumiem un nevalstiskajām organizācijām nebūs ievērojama. Noteikumu projektam būs pozitīva ietekme uz vidi, jo tiesiskais regulējums veicinās precīzāka jūras vides stāvokļa, to ietekmējošo faktoru un izmaiņu tendenču, kā arī to ietekmējošo slodžu, tostarp, cilvēka darbības izraisītu, novērtējuma sagatavošanu. Precīzāks jūras novērtējums ļaus plānot pamatotākus pasākumus laba jūras vides stāvokļa panākšanai. Vienlaikus noteikumu projekts veicinās pilnīgāku jūras telpiskā plānojuma izstrādei un īstenošanai nepieciešamo vides datu un informācijas pieejamību.Noteikumu projekts veicinās Nacionālā attīstības plāna rīcības virziena “Dabas un kultūras kapitāla ilgtspējīga apsaimniekošana” mērķa Nr. 1 “Saglabāt dabas kapitālu kā bāzi ilgtspējīgai ekonomiskajai izaugsmei un sekmēt tā ilgtspējīgu izmantošanu, mazinot dabas un cilvēka darbības radītos riskus vides kvalitātei” īstenošanu.Administratīvā sloga izmaiņas vērtējamas kā nebūtiskas. Nebūs.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2017. gada 17. maija Direktīva 2017/845/ES, ar ko Eiropas Parlamenta un Padomes Direktīvu 2008/56/EK groza attiecībā uz to elementu indikatīvajiem sarakstiem, kas jāņem vērā, sagatavojot jūras stratēģijas. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2017. gada 17. maija Direktīva 2017/845/ES, ar ko Eiropas Parlamenta un Padomes Direktīvu 2008/56/EK groza attiecībā uz to elementu indikatīvajiem sarakstiem, kas jāņem vērā, sagatavojot jūras stratēģijas. |
| **A** | **B** | **C** | **D** |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. pants.  | Noteikumu projekta 1. pielikuma 1. tabula un 2. tabula | Atbilst pilnībā | Netiek noteiktas stingrākas prasības. |
| Pielikuma 1. tabula. | Noteikumu projekta 1. pielikuma 1. tabula | Atbilst pilnībā | Netiek noteiktas stingrākas prasības |
| Pielikuma 2. tabula | Noteikumu projekta 1. pielikuma 2. tabula | Atbilst pilnībā | Netiek noteiktas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem. | Noteikumu projekts nav uzskatāms par tehnisko noteikumu projektu., tāpēc projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) 2018. gada 8. oktobrī, līdz ar to ieinteresētajām personām tika dota iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | Priekšlikumi un komentāri netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Daugavpils Universitātes aģentūra “Latvijas Hidroekoloģijas institūts” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Zasa 67026910

baiba.zasa@varam.gov.lv

1. Komisijas 2010. gada 1. septembra Lēmums 2010/477/ES par laba jūras ūdeņu vides stāvokļa kritērijiem un metodiskajiem standartiem (OV L 232, 2.9.2010., 14. lpp.). [↑](#footnote-ref-2)